פיגוע הירי בהר הבית

פיגוע הירי בהר הבית היה פיגוע ירי שהתרחש ביום שישי, 14 ביולי 2017, בשעה 7 בבוקר, כאשר שלושה מחבלים, ערבים-ישראלים, רצחו ביריות שני שוטרים ישראלים בשער הסליחה של הר הבית, בטרם נורו למוות. שלושה מחבלים, ערבים-ישראלים מוסלמים תושבי שכונת עין אברהים שבעיר אום אל-פחם, נכנסו לעיר העתיקה דרך שער הפרחים והמשיכו למתחם הר הבית כשהם לא חמושים. אחריהם נכנס בדרך זו סייען שנשא תיק ובו כלי נשק. הארבעה נכנסו למסגד אל-אקצא, והסייען עזב את המקום ללא התיק. שלושת המחבלים לקחו מהתיק את כלי הנשק, שני תת-מקלעים מדגם קרלו ואקדח, יצאו בריצה ממתחם הר הבית, וירו לעבר השוטרים בשער הסליחה, שנמצא בכותל הצפוני של הר הבית, ליד רחוב שער האריות (ויה דולורוזה). מירי המחבלים נהרגו שני שוטרים ונפצע שוטר נוסף באורח קל. שוטרים שהבחינו במחבלים ירו לעברם וחיסלו שניים מהם במקום. המחבל השלישי שנפצע מהירי הראשוני נמלט לתוך רחבת הר הבית והתמוטט. לאחר מכן כשחבלן משטרתי התקרב כדי לבדוק אותו, המחבל קם וניסה לתקוף את החבלן. השוטרים הגיבו במהירות וירו במחבל למוות. שני השוטרים שנהרגו היו שוטרי סיור מיחידת הר הבית של משטרת ישראל, רס"ם האיל סתאוי, תושב מע'אר, ורס"ם כמיל שנאן, תושב חורפיש, בנו של חבר הכנסת לשעבר שכיב שנאן. שניהם בני העדה הדרוזית. שלושת המחבלים היו ערבים אזרחי ישראל תושבי אום אל-פחם המשתייכים לחמולת ג'בארין, מוחמד אחמד מוחמד ג'בארין בן 29, מוחמד חאמד עבד אללטיף ג'בארין בן 19, ומוחמד אחמד מפדל ג'בארין בן 19. ערכים מורחבים – מהומות הר הבית (2017) לאחר הפיגוע הקימו משפחות המחבלים סוכות אבלים באום אל-פחם. לאחר הערכת מצב הורה ראש הממשלה, בנימין נתניהו, לפרק את הסוכות ובאותו ערב הן פורקו על ידי משטרת ישראל. בעקבות הפיגוע סגרה משטרת ישראל לחלוטין את מתחם הר הבית ומנעה את תפילות יום שישי בו, וערכה חיפושים בניסיון לאתר כלי נשק שהוסתרו במתחם. המתחם נפתח למבקרים ביום ראשון בצהריים (כיומיים לאחר הפיגוע), לאחר ששעריו צוידו בגלאי מתכות, ומתוכננת גם הצבתן של מצלמות אבטחה. צעד זה גרם למתיחות ולמחאות של מוסלמים. בעקבות פתווה שהוציא המופתי של ירושלים, מוחמד אחמד חוסיין, שאוסרת על מוסלמים להיכנס להר הבית עד אשר יוסרו גלאי המתכות, החלו המוסלמים לקיים את תפילותיהם ברחבה שמחוץ להר הבית. לאחר תפילות יום השישי ב-21 ביולי החלו מוסלמים לעורר מהומות במזרח ירושלים וביהודה ושומרון, ובמהלכן נורו ונהרגו שלושה פלסטינים על ידי כוחות הביטחון. בערב אותו יום נרצחו שלושה בני משפחת סלומון בחלמיש בידי מחבל ערבי, שטען שמעשהו נובע מהפגיעה של ישראל במסגד אל-אקצא. ב-23 ביולי ביצע מחבל ירדני את פיגוע הדקירה בשגרירות ישראל בירדן, פצע מאבטח ונורה למוות. בעקבות התקרית נאלצו המאבטח וכל עובדי שגרירות ישראל ברבת עמון להסתתר בתוך בניין השגרירות, שם יש להם חסינות דיפלומטית. האירוע גרם למשבר דיפלומטי ביחסי ירדן–ישראל. הירדנים דרשו את הסרת גלאי המתכות בהר הבית בתמורה לשחרור עובדי השגרירות, בהם המאבטח. ב-24 ביולי קיבל הקבינט המדיני-ביטחוני החלטה להסיר את גלאי המתכות וירדן אפשרה לעובדי השגרירות ולמאבטח לחזור לישראל. בלילה שבין 26 ביולי ל-27 ביולי נערכה הלוויית המחבלים באום אל-פחם, לאחר שישראל שחררה את גופותיהם בעקבות עתירה וצו של בית המשפט העליון. בהלוויה השתתפו אלפי ערבים ישראליים שצעקו סיסמאות בשבח המחבלים, אותם כינו "שהידים", וכן קראו "ברוח ובדם, נפדה אותך אל-אקצא". ישראל ישראל: נשיא המדינה ראובן ריבלין גינה את הפיגוע והוסיף ש"השתיקה והתגובות הרפות של חלק מהמנהיגות הפוליטית הערבית מקוממות. טרור חייב להיות מוקע ללא תנאי וללא התפתלויות. מי שאינו מוקיע טרור, משתף איתו פעולה". ראש ממשלת ישראל בנימין נתניהו גינה את הפיגוע, וכך גם ושרים וחברי כנסת. ישראלים רבים בפייסבוק החליפו את תמונת הפרופיל שלהם לתמונה שבה שולבו זה לצד זה דגל ישראל ודגל העדה הדרוזית, כאות סולידריות עם הדרוזים בישראל. בציבור הדרוזי בישראל: שר התקשורת איוב קרא, אשר קרא בעקבות פיגועים קודמים לצעדי גירוש משפחות מחבלים אמר שיש צורך בשינוי אסטרטגי של "ענישה מזרח תיכונית" ושינוי סידורי הביטחון בהר הבית כך שלא תיתכן עוד הברחת נשק פנימה. ראש עיריית דלית אל-כרמל רפיק חלבי, התייחס לתגובת ועדת המעקב העליונה של הציבור הערבי בישראל: "מוגי לב מתחבאים מאחורי נוסחאות מעורפלות". בציבור הערבי בישראל: ועדת המעקב העליונה של הציבור הערבי בישראל גינתה את הפיגוע והוסיפה כי "ישראל היא האחראית לנפיצות בהר הבית". יו"ר הרשימה המשותפת, ח"כ איימן עודה, אמר שהוא מתנגד למאבק חמוש אך האשים את נתניהו והממשלה בפרובוקציות וכניסת מתנחלים לאל-אקצא. ח"כ עיסאווי פריג' ממרצ גינה את הפיגוע וקרא לציבור הערבי להתנער מהמחבלים. לעומתם, ח"כ חנין זועבי מהרשימה המשותפת (בל"ד) גינתה את התנחומים למשפחות השכולות של השוטרים, וכתבה ש"ביקורי תנחומים אצל משפחות של לוחמים בשורות הכובש הם מכה לאחדות הלאומית." ארגון עדאלה – המרכז המשפטי לזכויות המיעוט הערבי בישראל דרש לחקור את השוטרים שירו במחבלים ונמנע מלגנות את הפיגוע. שר הפנים אריה דרעי ביקש מראשי הרשויות הערביות לגנות את הפיגוע, אך נכון ל-16 ביולי רק ראש עיריית נצרת עלי סלאם פרסם מכתב גינוי. הפלסטינים: הרשות הפלסטינית יו"ר הרשות הפלסטינית אבו מאזן גינה את הפיגוע, בשיחתו עם ראש הממשלה נתניהו, ובנוסף הזהיר מפני ההשלכות של סגירת מתחם הר הבית ודרש לפתוח אותו מחדש. על פי דיווח בערוץ "אל-מיאדין" המקורב לחזבאללה, פתח אל-אינתיפאדה (ארגון שהתפצל מפתח ב-1983 וידוע גם בשם ארגון אבו מוסא ואינו חלק מאש"ף) לקח אחריות על הפיגוע. כמו כן קראה התנועה למוסלמים להתעמת עם כוחות הביטחון ו"לשבור את המצור היהודי על אל-אקצא".[דרוש מקור] חמאס דובר חמאס, סאמי אבו זוהרי, הצדיק את הפיגוע ומסר כי "הפיגוע בירושלים הוא תגובה טבעית לטרור הישראלי ולחילול של מסגד אל-אקצא, והוא מאשר את המחויבות לאינתיפאדה ואת אחדות עמנו". הג'יהאד האסלאמי בתנועת הג'יהאד האסלאמי כינו את הפיגוע "פעולה הרואית", וגינו את הגינוי של יושב ראש הרשות הפלסטינית אבו מאזן.[דרוש מקור] ירדן ממלכת ירדן: עבדאללה מלך ירדן גינה את הפיגוע באוזני ראש הממשלה נתניהו. תוך שהוא דורש שהר הבית יפתח למתפללים. ממשלת ירדן גינתה את ישראל והאשימה אותה בפגיעה בזכויות המוסלמים ובהפרת הסטטוס-קוו בהר הבית. יו"ר הפרלמנט הירדני עאטף א-טרוואנה שיבח את הפיגוע ואמר ”השהידים משקים את האדמה הטהורה”. בתגובה לכך תקף יושב ראש הכנסת יולי אדלשטיין את טרוואנה ואמר ”לא יעלה על הדעת שאישיות כל כך בכירה, במדינה שיש לנו עמה הסכם שלום תעודד רצח של אזרחי ישראל”. ארצות הברית ארצות הברית: הבית הלבן הוציא הודעה בה הוא גינה את הפיגוע ותמך בסגירת הר הבית למתפללים לצורך החקירה. פיגועי טרור בישראל ב-2017 מהומות הר הבית (2017) מדיה וקבצים בנושא פיגוע הירי בהר הבית בוויקישיתוף אלי סניור, המחבלים נכנסו להר הבית, סייען הבריח את הנשק: תיעוד מסלול הפיגוע, באתר ynet, 20 ביולי 2017 אלי סניור, הסרטון המשטרתי מהפיגוע: ירי מתוך מתחם הר הבית, באתר ynet, 14 ביולי 2017 אלי סניור, הסרטון המשטרתי מהפיגוע: ירי מתוך מתחם הר הבית, באתר ynet, 14 ביולי 2017 News1 | שני שוטרים נהרגו בפיגוע בשער הר-הבית, באתר www.news1.co.il רועי ינובסקי, גל ברגר, יערה שפירא וענבל תמיר, שני שוטרים נהרגו בפיגוע בהר הבית, באתר כאן – תאגיד השידור הישראלי, 14 ביולי 2017 אלון חכמון, ‏"עשו שימוש ציני במתחם הקדוש": כך ביצעו המחבלים את הפיגוע בהר הבית, באתר מעריב אונליין, 20 ביולי 2017 משה שטיינמץ‏, תיעוד הפיגוע: "המחבל נפגע, התרומם על רגליו - וניסה לירות שוב", באתר וואלה, 14 ביולי 2017 חזקי ברוך, תיעוד חדש מזירת הפיגוע בהר הבית, באתר ערוץ 7, 20 ביולי 2017 נטעאל בנדל וירון דורון, שני השוטרים שנרצחו בפיגוע: האיל סתאוי וכמיל שנאן, באתר nrg‏, 14 ביולי 2017. ג'קי חורי, הירי במתחם הר הבית: שלושת המחבלים הם תושבי אום אל-פחם, באתר הארץ, 14 ביולי 2017. ברק רביד, נתניהו לעבאס: נשמור על הסטטוס-קוו בהר הבית; נשיא הרשות גינה את הפיגוע, באתר הארץ, 14 ביולי 2017. מורן אזולאי, הר הבית ייפתח בשבוע הבא, נתניהו: לפרק סוכת האבלים באום אל-פחם, באתר ynet, 14 ביולי 2017. טל שלו‏, ח"כ עודה מגנה את הפיגוע: "המאבק פוליטי ובשום אופן לא חמוש", באתר וואלה, 14 ביולי 2017. יעל פרידסון ואלישע בן קימון, הר הבית סגור: "מחפשים עוד נשק ואמל"ח", באתר ynet, 14 ביולי 2017 אליאור לוי ורועי קייס, תיעוד: מחפשים נשק שהוסתר בהר הבית, באתר ynet, 15 ביולי 2017 מורן אזולאי ויעל פרידסון, הר הבית ייפתח מחר: יוצבו מגנומטרים ויותקנו מצלמות, באתר ynet, 15 ביולי 2017 יואב זיתון, רותם אליזרע, אליאור לוי ואלי סניור, מחבל רצח סב ושני ילדיו בפיגוע בבית בחלמיש, באתר ynet, 22 ביולי 2017. מואב ורדי, פרסום ראשון: נתניהו והמלך עבדאללה סיכמו על עקרונות לפתרון המשבר, באתר nana10‏, 24 ביולי 2017. ברק רביד, אחרי החלטת הקבינט: מוסרים גלאי המתכות בכניסות להר הבית, באתר הארץ, 25 ביולי 2017. ברק רביד, המשבר עם ירדן: צוות השגרירות בעמאן הוחזר לישראל, באתר הארץ, 24 ביולי 2017. ynet, אום אל פחם: אלפים השתתפו בהלוויית המחבלים מהפיגוע בהר הבית - "שהידים", באתר ynet, 27 ביולי 2017. אלי סניור, הסרטון המשטרתי מהפיגוע: ירי מתוך מתחם הר הבית, באתר ynet, 14 ביולי 2017. אריק בנדר, ‏ריבלין: השתיקה של חלק מהמנהיגות הפוליטית הערבית מקוממת, באתר מעריב אונליין, 16 ביולי 2017. אילאיל שחר, רה"מ שלח את תנחומיו למשפחות ההרוגים בפיגוע הבוקר, באתר גלי צה"ל, ‏14 ביולי 2017. שי ניר, ‏פיגוע ירי בירושלים, באתר דבר העובדים בארץ ישראל, 14 ביולי 2017 דקה 03:10, שיבל כרמי מנסור, ‏תושבי חורפיש אחרי הפיגוע: "שייזכרו בנו לא רק ברגעים קשים", באתר ‏מאקו‏, 16 ביולי 2017. ראיון עם רפיק חלבי ברדיו גלי ישראל, דקה 16 ואילך ובפרט דקות 23–25, 17 ביולי 2017 / גל הטרור: "דרושה ענישה קולקטיבית"", ערוץ 7, 28 בינואר 2016. קרא: "לא נשלם מחיר דמים בשביל ירדן",Nrg, 15 ביולי 2017. עדי דניאל, "מוגי לב מתחבאים מאחורי נוסחאות מעורפלות", באתר ערוץ 20, 15 ביולי 2017. חסן שעלאן, מגנים את הפיגוע - וגם את ישראל. תגובות מעורבות במגזר הערבי, באתר ynet, 15 ביולי 2017. עדי דניאל, בלי בושה: חנין זועבי תוקפת את משפחות הנרצחים, באתר ערוץ 20, 20 ביולי 2017. מרכז עדאלה פנה למח"ש בדרישה לחקור את האירוע באל-אקצא, באתר "עדאלה", ‏16 ביולי 2017 ירון דורון, אין גבול: ארגון 'עדאלה' דורש לחקור את הירי במחבלים, באתר nrg‏, 15 ביולי 2017. אליאור לוי ומורן אזולאי, אבו מאזן שוחח עם נתניהו וגינה בחריפות את הפיגוע, דרש לפתוח מחדש את הר הבית, באתר ynet, 14 ביולי 2017. אלירן קרסנטי, אבו מאזן גינה, פת"ח לקח אחריות, באתר ערוץ 20, 14 ביולי 2017. 3 Palestinian citizens of Israel, 2 police officers killed in Jerusalem shooting, MA’AN NEWS AGENCY, ‏14 ביולי 2017 אסף גבור, חמאס: 'תגובה לטרור הישראלי'; פתח: 'עלו לאל-אקצא', באתר nrg "Hamas, Islamic Jihad lavish praise on 'heroic' Temple Mount shooting". נבדק ב-14 ביולי 2017. {{cite web}}: (עזרה) רועי קייס ומורן אזולאי, מלך ירדן לנתניהו: "מגנה את הפיגוע, פתח את הר הבית", באתר ynet, 16 ביולי 2017 טל שלו‏, ירדן נגד סגירת הר הבית למתפללים מוסלמים: "הפרה של הסטטוס קוו", באתר וואלה, 14 ביולי 2017. ערן זינגר, העולם הערבי מגנה את סגירת מסגד אל-אקצא למתפללים, באתר תאגיד השידור הישראלי, ‏15 ביולי 2017 רועי קייס, חסן שעלאן, אליאור לוי ואיתמר אייכנר, שבחים בפרלמנט הירדני למחבלים מאום אל פחם: "השהידים משקים את האדמה הטהורה", באתר ynet, 16 ביולי 2017 שירית אביטן כהן, אדלשטיין ליו"ר הפרלמנט הירדני: "עדיף היה שתשתוק", באתר nrg‏, 17 ביולי 2017. אורלי אזולאי, וושינגטון, גיבוי אמריקני לסגירת הר הבית: "אפס סובלנות לטרור", באתר ynet, 15 ביולי 2017